**Výbor Národnej rady Slovenskej republiky**

**pre sociálne veci**

Číslo: CRD-81/2017  **17.** schôdza výboru

**40**

**Uznesenie**

**Výboru Národnej rady Slovenskej republiky**

**pre sociálne veci**

**z 21. marca 2017**

k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 363)**

**Výbor Národnej rady Slovenskej republiky pre sociálne veci**

**po prerokovaní**

1. **súhlasí**

s vládnym návrhom zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 363)**;

1. **odporúča**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 363)** **schváliť** s pozmeňujúcimi a doplňujúcimi návrhmi, ktoré tvoria prílohu tohto uznesenia;

1. **ukladá**

**predsedníčke výboru**

informovať o prijatom uznesení výboru predsedu gestorského Výboru NR SR pre obranu a bezpečnosť.

**Alena B a š i s t o v á**

**predsedníčka výboru**

**overovatelia výboru:**

**Petra Krištúfková**

**Magdaléna Kuciaňová**

**Výbor Národnej rady Slovenskej republiky**

**pre sociálne veci**

**Príloha k uzneseniu č. 40**

**Pozmeňujúce a doplňujúce návrhy**

k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa meniaa  dopĺňajú niektoré zákony (tlač 363)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I sa za bod 24 vkladá nový bod 25, ktorý znie:

„25. V § 23 ods. 6 písm. e) sa vypúšťa slovo „ktorý“, za slová „dodáva alebo“ sa vkladajú slová „v súvislosti s  dodávkou tovaru“ a slovo „zariadení,“ sa nahrádza slovami „zariadení alebo v súvislosti s dodávkou tovaru alebo služieb uskutočňuje“.“.

V súvislosti s vložením nového bodu sa nasledujúce body prečíslujú.

1. V čl. III sa za bod 35 vkladá nový bod 36, ktorý znie:

„36. V § 23a ods. 1 písm. m) sa za slová „dodáva alebo“ vkladajú slová „v súvislosti s dodávkou tovaru“ a slovo „zariadení,“ sa nahrádza slovami „zariadení alebo v súvislosti s dodávkou tovaru alebo služieb uskutočňuje“.“.

V súvislosti s vložením nového bodu sa nasledujúce body prečíslujú.

**Odôvodnenie k bodom 1 a 2:**

Navrhuje sa jednoznačne ustanoviť, že montáž, záručné a opravárenské práce a práce týkajúce sa nastavenia systémov výrobných zariadení vykonávané štátnym príslušníkom tretej krajiny musia bezpodmienečne súvisieť s dodávkou tovaru a programátorské práce alebo odborné školenia musia súvisieť s dodávkou tovaru alebo služieb na základe obchodnej zmluvy. Návrh vychádza z poznatkov aplikačnej praxe, kedy sa v poslednom období často vyskytujú prípady najmä vysielania štátnych príslušníkov tretích krajín na zabezpečovanie prác, ktoré nesúvisia priamo s dodávaným tovarom alebo službami. Toto ustanovenie je často krát využívané na zabezpečovanie výkonu prác štátnymi príslušníkmi tretích krajín, na ktoré by mali mať udelené povolenie na zamestnanie, resp. vydané potvrdenie o možnosti obsadenia voľného pracovného miesta, príp. modrú kartu.

1. V čl. III bode 47 sa za slovo „povinný“ vkladajú slová „do 15 pracovných dní“.

**Odôvodnenie:**

V záujme predchádzania prieťahom pri overovaní splnenia podmienok na vydanie potvrdenia o možnosti obsadenia voľného pracovného miesta resp. povolenia na zamestnanie sa navrhuje ustanoviť Národnému inšpektorátu práce lehotu, v ktorej má poskytnúť požadované údaje úradu práce, sociálnych vecí a rodiny. Pozmeňujúci návrh vychádza z úpravy bodu 50 v tlači 362 (novela zákona o službách zamestnanosti), ktorá reaguje na poznatky z aplikačnej praxe.